Ivanka Trump
Ivana Mari " Ivanka " Trump (/ɪˈvɑːŋkə/ ; 1981-yil 30-oktyabrda tugʻilgan) — amerikalik ishbilarmon ayol. 2017-yildan 2021-yilgacha AQShning 45-prezidenti bo‘lgan Donald Trumpning birinchi qizi. Ivanka otasining maʼmuriyatida katta maslahatchi, shuningdek, Iqtisodiy tashabbuslar va tadbirkorlik boshqarmasi direktori boʻlgan. Ivanka Donald Trumpning birinchi rafiqasi Ivanadan tugʻilgan qizi. Ivankaning turmush o‘rtog‘i Jared Kushner yahudiy. Ivanka u bilan turmush qurishdan oldin erining dinini qabul qilgan amerika prezidentlari oilasining birinchi yahudiy aʼzosi. Ivana Mari Trump oilaviy tashkilotining ijrochi vitse-prezidenti, shuningdek, otasining „The Apprentice“ teleko‘rsatuvida hakamlik qilgan. 2017-yil mart oyidan boshlab Trumpning bu tashkilotini tark etib, otasining prezidentlik maʼmuriyatida Jared Kushner bilan birga katta maslahatchi boʻldi. Uning federal xodim bilan bir xil, cheklovlarga ega boʻlmagan holda maxfiy materiallarga kirish huquqiga ega ekanligi haqida turli xavotirlar paydo boʻlgandan soʻng, Trump xonim ixtiyoriy ravishda „federal xodimlardan talab qilinadigan moliyaviy maʼlumotlarni oshkor qilish shakllarini topshirishga va baʼzi axloq qoidalariga rioya qilishga“ rozi boʻldi. Ivanka Oq uyda xizmat qilish bilan birga 2018-yil iyuligacha kiyim-kechak brendi biznesini yuritishda davom etdi, bu esa manfaatlar toʻqnashuviga sabab bo‘ldi. Trump maʼmuriyatning rasmiy xodimi boʻlgunga qadar ham prezidentning yaqin doiralaridan biri hisoblangan.